
Parengto sprendimo projekto tikslai ir uždaviniai:
Sprendimo tikslas – perduoti Šiaulių miesto savivaldybei nuosavybės teise priklausantį trumpalaikį ir ilgalaikį materialųjį turtą pagal panaudos sutartį asociacijai klubui „Tarp savų“ klubo įstatuose numatytai veiklai vykdyti.

Turto perdavimą apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“.
Įgyvendinant iš Europos Sąjungos struktūrinių fondų lėšų bendrai finansuojamo projekto „Vaikų socialinės integracijos skatinimas Jelgavos ir Šiaulių miestuose“ Nr. LLI-491 veiklas, Šiaulių miesto savivaldybės administracija viešųjų pirkimų būdu įsigijo įrangos ir baldų, kurie bus naudojami asociacijos klubo „Tarp savų“ vykdomai vaikų dienos centro veiklai užtikrinti. 
Tarybos sprendimo projektu siūloma perduoti pagal panaudos sutartį dešimties metų laikotarpiui Savivaldybei nuosavybės teise priklausantį trumpalaikį ir ilgalaikį materialųjį turtą (sprendimo projekto priedas) asociacijos klubo „Tarp savų“ klubo įstatuose numatytai vaiko gerovės apsaugos veiklai vykdyti.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – perdavus turtą bus sudarytos sąlygos darbui su socialinę atskirtį patiriančių šeimų vaikais.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės. 

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

